અમેરિકન ક્રેડીટ રેટીંગ એજન્સી મુડીઝે ભારતના સોવરન ક્રેડીટ રેટીંગને એક અંક ઉપર કર્યુ છે. મુડીઝે રેટીંગ અપગ્રેડ કરવાનો ફેંસલો એ આશાએ લીધો છે કે આર્થિક અને સંસ્થાકીય સુધારાઓની દિશામાં સતત પગલા લેવાથી ભવિષ્યમાં ભારતમાં ઉચ્ચ વૃધ્ધિની સંભાવનાઓ વધશે અને સરકારી કર્જ માટે તેનો મોટો અને સ્થિર નાણાકીય આધાર તૈયાર થશે. મુડીઝનું કહેવુ છે કે ભારત સરકારની નીતિઓની અસર અર્થવ્યવસ્થા ઉપર જોવા મળી રહી છે. ભારતીય અર્થવ્યવસ્થામાં ટકાઉ ગ્રોથ અને દેવામાં ઘટાડો જોવા મળ્યો છે જેની નક્કર અસર તેના જીડીપી ઉપર પડી છે.